Navngivning af passager i Hammel 
Sagsfremstilling 
118.     Navngivning af passager i Hammel - Åbent 
  
  
SAGENS INDHOLD 
I løbet af efteråret 2013 har Favrskov Kommune i samarbejde med en bredt sammensat arbejdsgruppe kvalificeret 
og prioriteret en række idéer og projekter, der skal være med til at højne oplevelsen af og kvaliteten i Hammel 
midtby. Et af de prioriterede forslag til forskønnende tiltag i passagerne omhandlede navngivning af passager til 
[adresse]. 
  
Lokalhistorisk Arkiv i Hammel har efterfølgende udarbejdet fire forslag til stednavne og baggrundshistorier for de fire 
udvalgte passager. Forslagene foreligger hermed til Teknik- og Miljøudvalgets godkendelse. 
  
Navneforslagene tager udgangspunkt i lokale historiske personer og de bygninger, hvor passagen ligger.   
  
Forslag til navnene på de fire passager er:  
· Sikapassagen  
· Temapassagen  
· Langballes Passage  
· Molls Passage  
  
Passager og navne er markeret på bilaget ”Ulrike Brandt på kort”. 
  
VURDERING 
Formålet med navngivningen er at give passagerne et karakteristisk og identitetsskabende stednavn. Der er tale om 
et stednavn og ikke et færdselsareal med en adresse.  
  
Passagerne navngives efter historisk betydende personer og bygninger i Hammel. En uddybning af forslag til navne 
og historien bag navnene fremgår af ”Bilag til navngivning af passager” dateret 27. oktober 2014.   
  
Passagenavnene vil kunne registreres som stednavne i Geodatastyrelsens system ”Danske Stednavne”, der sættes 
i drift omkring årsskiftet 2014-2015.  
  
 
Teknik- og 
Miljøudvalget 
4. december 2014 
Sagsnr. 710-2013-
37853 
Dok.nr. 710-2014-
241125 
Sagsbehandler 
DPGSMI 
  
Tidl. politisk behandling 
BY, 24.09.13, pkt. 136, BY, 24.06.14, pkt. 128  
Forventet sagsgang 
TM-U 
Lovgrundlag 
  
Formidling 
Navnet på den enkelte passage formidles på et skilt, der tænkes placeret på muren i passagen. Skiltet skal oplyse 
om passagens navn og kort om personen eller bygningen, der har lagt navn til passagen. Desuden skal det fremgå, 
at man kan finde flere oplysninger på en hjemmeside. Der tænkes etableret et samarbejde med Lokalhistorisk Arkiv, 
som arbejder på at offentliggøre en ny hjemmeside først i 2015. 
  
Skiltning af passagenavne må ikke kunne forveksles med skiltning af vejnavne. Det er tanken, at skiltene laves i stål 
som lakeres i samme antracitgrå farve som bruges på det nye byrumsinventar i midtbyen. Påskrift i hvid samt 
henvisning til hvor man kan få flere oplysninger om historien/personen bag navnet. 
  
Navngivning af passagerne medfører ikke krav om adresseændring for de boliger og erhverv, der har adgang fra 
passagerne. 
  
Hvis der senere opstår et ønske fra flertallet af beboere og virksomheder i den berørte passage, kan det 
genovervejes, om passagenavnet skal ændres fra et stednavn til et færdselsareal med ny adresse jf. 
adressebekendtgørelsen.   
  
ØKONOMI 
Byrådet godkendte 24. juni 2014 ”Midtbyprojekt for Hammel” som grundlag for den videre projektering og godkendte 
samtidig en anlægsbevilling på 4,8 mio. kr., finansieret af rådighedsbeløb på budget 2014 til gennemførelse af det 
beskrevne midtbyprojekt i Hammel. Udgiften til skiltene i de fire passager er indeholdt i Midtbyprojektet i Hammel. 
  
Anlægsdelen udføres i efterår og vinter 2014-2015. Størstedelen af anlægsarbejdet forventes afsluttet i december 
2014. Efterfølgende vil den sidste effektbelysning, belægning og inventar løbende blive færdiggjort.   
  
INDDRAGELSE 
En arbejdsgruppe på ca. 30 personer, bestående af beboere i Hammel, Handicaprådet samt foreninger og 
forretningsdrivende i byen har i slutningen af 2013 deltaget i udpegning og prioritering af indsatsområderne i 
[adresse]. 
  
Arbejdsgruppen fastlagde over to workshops én vision og fire strategier for midtbyen. Herudover udviklede og 
prioriterede gruppen 13 særlige indsatser, som gruppen ønsker realiseret i Hammel midtby, her i blandt navngivning 
af passager. 
  
Herefter blev der 23. april 2014 afholdt et møde, hvor arbejdsgruppen samt en række indbudte interessenter fra den 
centrale del af Hammel blev orienteret om projektets indhold og fik lejlighed til at drøfte det. 
  
Arbejdsgruppen har ikke været direkte involveret i de konkrete forslag til navne.   
  
I den videre proces involveres ejere af direkte berørte ejendomme løbende i detailprojekteringen. 
  
INDSTILLING 
Teknik- og kulturdirektøren indstiller til Teknik- og Miljøudvalget: 
  
1.   At godkende Sikapassagen, Temapassagen, Langballes Passage og Molls Passage som stednavne til de fire 
passager ved [adresse] i Hammel. 
  
BESLUTNING 
  
Bilag 
Bilag til navngivning af passager 
710-2014-241409 
Ulrike Brandt på kort 
710-2014-255289 
  
  
  
  
Teknik- og Miljøudvalget, 4. december 2014: 
Fraværende: Ingen 
  
Godkendt. 
